รีวิวครั้งนี้เกิดขึ้นเนื่องจากเบื่ออาหารที่เป็นเมนูข้าวและขนมจีนแล้ว ประจวบกับมาหาซื้อเสื้อหม้อฮ่อมใส่ช่วงไว้อาลัย ผ่านมาทุ่งโฮ้งนึกถึงก๋วยเตี๋ยวอร่อยๆต้องร้านนี้เลยก๋วยเตี๋ยวสายันต์&โกหยัง ร้านนี้มีมาตั้งแต่ผมจำได้น่าจะไม่ต่ำกว่า10ปีแล้ว เมื่อก่อนร้านตั้งอยู่ในซอยแคบๆในตัวชุมชนทุ่งโฮ้ง เข้า-ออก ลำบาก ต่อมาเลยขยับขยายย้ายทำเลมาที่ตั้งปัจจุบัน ที่จอดรถมีมากพอ แต่บางช่วงเวลาคนเยอะทำให้โต๊ะไม่พอนั่ง ก๋วยเตี๋ยวมีทั้งหมูและเนื้อ และทะเลแต่ผมแนะนำทานหมูหรือเนื้อเพราะรสชาติดีและคงที่มานานแล้ว น้ำซุปกลมกล่อมกำลังดี ราคาไม่แพงเมื่อเทียบกับคุณภาพและปริมาณถือว่าคุ้มค่า ขนาดผมสั่งแบบธรรมดายังเล่นเอาจุกเลย เคยสั่งแบบพิเศษครั้งหนึ่งแบบว่าหิวมาก สุดท้ายทานไม่หมด เจ้แกให้เยอะจริงๆครับ
อ้อ..ขอติงนิดหนึ่ง เจ้คนทำถ้ายิ้มแย้มบ้าง บรรยากาศจะดูดีขึ้นมากครับ รึว่าบุคลิกแกเป็นคนขรึมนะ แต่ผมไปมะไหร่ไม่เคยเห็นเจ้แกยิ้มให้เลย 555
สุดท้าย....ใครมาทานช่วงเช้า ขอความกรุณาอย่าจ่ายแบ๊งค์พันนะครับ เจ้เค้าไม่มีทอน ????